Lav et referat af nedenstående tekst:

Tekst:
Den danske biogasbranche står over for et vækstboom efter regeringens brede energiaftale, der har givet producenterne vished om fremtiden. Og det er godt nyt for de nordjyske biogasanlæg. - Rigtig mange steder i Nordjylland har man visionerne og viljen til at satse på biogas, men vilkårene har været for dårlige. Det har vi nu lavet om på ved at gøre det attraktivt at anvende biogas, siger socialdemokraten Ane Halsboe-Larsen, der er folketingsmedlem fra Nordjylland. Hver tredje producent af biogas venter at øge produktionen med mere end 50 procent, viser en undersøgelse foretaget for det statslige Energinet.dk. Desuden forventer 80 procent af biogasproducenterne at ansætte flere personer i det kommende år. Og 80 procent regner med at øge investeringerne i det kommende år på grund af den nye aftale. Der er indført en bedre afregningspris for biogasstrøm og staten giver større igangssætningsstøtte til nye anlæg. Der er allerede en række biogasanlæg i Nordjylland. Og Brancheforeningen for Biogas forventer, at energiforliget vil vække mindst 25 nye biogasanlæg til live. Heraf flere i Nordjylland.

Referat:
Bedre vilkår skal sikre fremtidig vækst i biogasproduktionen i Nordjylland